**BME VIK Hallgatói Képviselet**

**Elnöki Pályázat**

A Budapesti Műszaki és Gazdaságtudományi Egyetem (továbbiakban: BME) Villamosmérnöki és Informatikai Kar Hallgatói Képviselet (továbbiakban: VIK HK) pályázatot hirdet a VIK HÖK SZMSZ (továbbiakban: SZMSZ) 10.§ szerint a VIK HK elnöki posztjának betöltésére.

**Pályázás feltételei**

A pályázaton részt vehet a BME Villamosmérnöki és Informatikai Kar Kari Hallgatói Önkormányzatának SZMSZ 1.§ (3) szerinti tagja.

**A pályázás folyamata**

A pályázat kiírását követően a pályázók a február 28. és március 28. 23:59 között adhatják le az elnöki pályázatukat az elnokipalyazat[at]vik.hk címen, a Tartalmi követelmények pontban részletezettek szerint.

**Tartalmi követelmények**

* Kitöltött elnöki pályázati adatlap – elektronikusan hitelesített vagy kézzel aláírt majd szkennelt formában – megküldve az elnokipalyazat[at]vik.hk címre. Minden esetben az eredeti példányt szükséges eljuttatni a Szavazási Bizottság részére, így
	+ elektronikusan hitelesített példány esetén az eredeti hitelesített példány a elnokipalyazat[at]vik.hk címre küldve,
	+ kézzel aláírt hitelesítés esetén az emailes megküldésen felül az eredeti aláírt példány eljuttatása a VIK HK Irodájába legkésőbb a leadási határidőig.
* A pályázó terveit részletező dokumentum legalább 5000 karakter terjedelemben.

**Határidők**

A pályázat leadási határideje 2024. március 28. 23:59.

**Eredmény**

Elnökválasztásra a VIK HK 2024. április 10-én tartott alakuló ülésén kerül sor.